ဆန်မာရီနို သမ္မတနိုင်ငံ

ဆန်မာရီနိုနိုင်ငံရေ အီတလီကျွန်းဆွယ်၌ ဒေဒြီယက် တစ် ပင်လယ်ကမ်းခြေအနီး အီတလီပိုင် ရီမီနီမြို့နန့် မဝီး ကွာလှပေ။ စတုရန်းမိုင် ၃၈ မိုင်မျှသာ ကျယ်ဝန်းလျက်၊ ကမ္ဘာ ပေါ်တွင် အသေးငယ်ဆုံးရေ သမ္မတနိုင်ငံ တစ်နိုင်ငံဖြစ်ဧ။ ယင်းပိုင်အရွယ်အားဖြင့် သေးငယ်ကေလည်း၊ ဥရောပတိုက်၌ ရှေးအကျဆုံး နိုင်ငံတစ်ခုဖြစ်ရေဟု ဆိုဧ။ ၁၈၉၇ ခုနှစ်တွင် အီတလီနိုင်ငံနန့် ချစ်ကြည်ရီး စာချုပ်ချုပ်ခ၍၊ ၁၉၅၃ ခုနှစ် တွင် တစ်ကြိမ်ထပ်မံ ချုပ်ဆိုခရေ။ ယင်းနိုင်ငံဧ လူဦးရေမှာ ၁၉၅၃ ခုနှစ်တွင် ၁၃၅ဝဝ ယောက်ဖြစ်ရေ။

ထိုနိုင်ငံကို ၄ ရာစုနှစ်တွင် တည်ထောင်ခရေဟု အဆို ဟိဧ။ ၁၆၃၁ ခုနှစ်တွင် ရောမရဟန်းမင်း အဋ္ဌမအာဗန်က လွတ်လပ်ရေ တိုင်းပြည်အဖြစ်ဖြင့် အသိအမှတ်ပြုခဧ။ ထို နိုင်ငံဧ မြို့တော်မှာ ဆန်မာရီ နိုမြို့ဖြစ်ရေ။ တောင်တန်း တစ်ခုဧ တောင်စောင်းတွင် မြို့တည်ထားရေ။ ဆန်မာရီနိုမြို့ဟိ ကောက်ကွေ့၍ မညီမညာဟိရေ ရှေးလမ်းငယ်ကလေး တိမှာ အလွန်ပင်ကျဉ်းမြောင်းလှအတွက်နန့် အများအားဖြင့် 
ယာဉ်တိ၊ ရထားတိပင် လား၍မဖြစ်နိုင်ချေ။ လမ်းဘေးဟိ ကျောက်ဖြင့် ဆောက်လုပ်ထားရေ လူနေအိမ်တိမှာလည်း ယိုင်နေအတွက်နန့် လမ်းပေါ်သို့ပြို၍ ကျမည်ကိုပင် အထူးစိုးရိမ်ရ တော့ဧ။ ဆန်မာရီနိုမြို့ဧ လူဦးရေမှာ ၄ဝဝဝ ခန့်ဟိရေ။ ဘဏ္ဍာရီးအတွက် အစိုးရက စာပို့တိုက်တံဆိပ်တော်အခွန်တိ စည်းကြပ်ကောက်ခံဧ။ တိုင်းသူပြည်သားမှာ အီတလီရို့နန့် သွေးနီးစပ်သူတိဖြစ်ကတ်ရေ။
မြန်မာ့စွယ်စုံကျမ်း၊ အတွဲ(၄)
 ကိုးကား 

Category:နိုင်ငံတိ
Category:ကုလသမဂ္ဂ အဖွဲ့ဝင်နိုင်ငံတိ
Category:ကုန်းတွင်းပိတ်နိုင်ငံတိ